โครงการรัฐฯพลักดันSET สัปดาห์ฟื้นตัว
SET สัปดาห์หน้าคาดฟื้นตัวจากความคาดหวังโครงการภาครัฐฯ โดยเฉพาะโครงสร้างพื้นฐานมูลค่า 2 แสนลบ. ที่จะเป็นแรงขับเคลื่อนเศรษฐกิจในประเทศ ขณะที่ สัปดาห์ที่ผ่านมา Fund Flow พลิกกลับมาไหลออกจากเอเชียอีกครั้งหลังประธานเฟด คาดจะขึ้นดอกเบี้ยอย่างน้อยหนึ่งครั้งในปีนี้ ส่งผลกระทบทำให้ตลาดหุ้นโลกผันผวนต่อเนื่อง โดยมีกรอบแนวต้าน 1,400/1,414จุด และแนวรับ 1,364/1,360 จุด
27 ก.ย. 2558

Technical Weekly: by Capital Nomura Securities (Thailand)
 
สัปดาห์ที่ผ่านมาทิศทาง Fund Flow พลิกกลับมาไหลออกจากเอเชีย (TIPs + North Asia) อีกครั้ง -2,489 ล้านเหรียญฯ หลังจากเพิ่งกลับมาซื้อในสัปดาห์ก่อนหน้า 389.15 ล้านเหรียญหลังตลาดกลับมากังวลต่อการฟื้นตัวของเศรษฐกิจโลกหลัง FED ชะลอการขึ้นดอกเบี้ยในการประชุมครั้งล่าสุด
อย่างไรก็ตามการแถลงของ Janet Yellen (ประธานเฟด) ช่วงปลายสัปดาห์ที่ให้น้ำหนักเศรษฐกิจสหรัฐยังฟื้นตัวต่อเนื่อง และมีโอกาสปรับขึ้นอัตราดอกเบี้ยภายในปีนี้ (ฝ่ายวิจัยให้โอกาส 50% ที่เฟดจะขึ้นดอกเบี้ยครั้งแรกในเดือน ธ.ค. 2558 และให้โอกาส 45% จะเลื่อนไปปี 2559) กลับเป็นตัวแปรที่ช่วยลดความกังวลต่อเศรษฐกิจโลก และช่วยให้ตลาดสินทรัพย์เสี่ยงเริ่มมีภาพของการฟื้นตัวระยะสั้น
โดยค่าความผันผวน (Volatilities) ของตลาดหุ้น MSCI-Asean และ MSCI-Thailand เริ่มลดระดับลงจาก 27.61% และ 26.87% สู่ 26.08% และ 26.38% ตามลำดับ สะท้อนตลาดหุ้นอาเซียนและไทยมีความผันผวนที่ต่ำลง ขณะที่ทิศทางดอกเบี้ยต่ำยังคงอยู่อีกอย่างน้อย 1-2 เดือน จึงแนะนำให้จับตาสัญญาณ Reallocation ของนักลงทุนต่างชาติอย่างต่อเนื่อง
สำหรับปัจจัยภายในประเทศได้รับแรงหนุนเป็นระยะแม้ความเชื่อมั่นรวมจะฟื้นตัวช้า แต่การขับเคลื่อนเศรษฐกิจของภาครัฐ โดยเฉพาะความพยายามเร่งลงทุนโครงสร้างพื้นฐาน ทั้งงบลงทุน 2 แสนล้านบาท ผ่าน PPP (การร่วมทุนรัฐและเอกชน) ในส่วนรถไฟฟ้า 3 สาย ชมพู, เหลือง, และนำเงินส่วนต่อขยาย รวมไปถึงกำหนดการยืนซองรถไฟรางคู่คลอง 19-แก่งคอย 30 ก.ย. นี้ล้วนแล้วแต่เป็นแรงหนุนการฟื้นตัวของเศรษฐกิจภายใน ที่น่าจะหนุน SET ฟื้นตัวในกรอบแนวต้าน 1,400/1,414จุด และแนวรับ 1,364/1,360 จุด
 
&lt;&lt; คลิ๊กเพื่ออ่านรายละเอียด &gt;&gt;